Turchie

'A **Repubbleche de Turchie** (jndr'ô turche *Türkiye Cumhuriyeti*) jè 'nu state 'u cui territorie combrenne l'estreme vanne oriendale d'a Tracia, jndr'à ll'Europe, ed 'a penisole de ll'Anatolie, circunnate a sud da 'u Mar Mediterranèe, ad ovest da 'u Mar Egèe, a nord-ovest da 'u Mar de Marmara ed a nord da 'u Mar Gnure, 'a vanne cchiù occidentale d'u continende asiateche. 'A Turchie confine a nord-ovest cu 'a Grecie ed' a Bulgarie, a nord-est cu 'a George, ad est cu l'Armenie, l'Azerbaijan e l'Iran, a sud-est cu l'Iraq ed a sud cu 'a Sirie.

'A Turchie se spànne sus a 'na grannèzze de 783.562 km², e jndr'à ll'urteme cenzimènde (2011) jè resultate ce tène 'na popolazzione de 78.785.548 crestiáne, professande pe' 'na granna vanne 'a releggione musulmane; sonde presende pure piccele minoranze crestiáne (specialmènde ortodosse, me pure cattoleche) ed ebraiche, mendre picche deffuse jè l'ateisme.

'A capitale jè Ankara, une de lle ttrè granne cetate turche 'nzieme a Smirne (İzmir) e İstanbul; quèste urteme jè 'a cchiù granne metropole d'u paise, e pure 'u cchiù granne cendre 'ndustriale e commerciale.

'A lènga ufficiale jè 'u turche, me sonde presende pure 'nu munne de minoranze lènguisteche.

'U ternise ufficiale jè 'a lire turche. 'U presidende d'a Repubbleche Turche jè ôsce a die Abdullah Gül, mendre 'u Prime Ministre 'ngareche jè Recep Tayyip Erdoğan.

## Etimologgije
 

'U nome d'a Turchie, *Türkiye* jndr'à lènga turche, pòte ccu esse essere scucchiáte jndre dò combonènde: l'etnonime *Türk* ed 'u suffisse *-iye* ca segnefeche "possessore", "terre de" o "cullegate a" (jndr'à derivaziune da 'u suffisse arabe *-iyya*). 'U prime ause reggestrate d'u termine "Türk" o "Türük" cumme autonime jè condenute jndr'à lle iscriziune Orhon de le Göktürk de ll'Asie Cendrale (VIII sèchele). 'U nome tagliàne avène da 'u latine medievale *Turchie* (cirche 1369). *Tu-kin* jè state attestate cumme nome date da le cenise già da 'u 177 AC a le popule ca javitàvane a sud de le Monde Altaj jndr'à ll'Asie Cendrale.

## Ordinamènde d'ô state
Nasciùte da lle cenere de lle 'Mbere Ottomane jndr'ô 1923, 'a Turchie jè 'na Repubbleche parlamendare. Le soje istituziune sonde comungue assaje condiziunate da lle forze armate, 'u cui ruole polìteche jè stabbelite jndr'à ll’urteme Costituziune d'u 1982, emendate jndr'ô 1995.

### Suddivisiune amministrative

'A Turchia jè scucchiáte amministrativamènde jndre 81 provinge (*Iller* plurale, *il* singolare) a cape de ognune de quèste provinge se iacchie 'nu governatore (ditte *vali*) nnumenate da 'u guverne cendrale. 

Le provinge sonde a lòre vote scucchiáte jndre destritte (plurale *ilçeler*, singolare *ilçe*) pe' 'nu totale de 923. 'U destritte cendrale (capeluèche d'a provinge) jè amministrate da 'nu "vicegovernatore" designate, mendre lle otre destritte sonde amministrate da 'nu "sutteguvernatore" (*kaymakam*).

Le provinge d'a Turchie sonde aggruppate jndre 7 reggione, ca sonde state origgenariamènde definite n'occasiune d'u Prime Congresse de Sciugrafije ca ha avùte luèche ad Ankara jndr'ô 1941. 'U prengepále elemènde d'u scucchiamènde jndre 7 reggione sonde state le omogeneitate de le condiziune climateche d'u territorie corresponnende (temberature, precipitaziune, ecc). Quèste reggione honne sule obbiettive statisteche e non ge se referiscone a 'nu scucchiamènde amministrative.

### Cetate prengepále

* Ankara (4.651.591 cr.) 
* İstanbul (12.573.836 cr.)
* Smirne (4.130.444 cr.)
* Adana (1.271.000 cr.) 
* Bitilis 
* Aksaray(173.000 cr.). 
* Alanya (393.000 cr.). 
* Alesandretta (160.000 cr.) 
* Antalya(603.000 cr.) 
* Antakya (203.000 cr.)
* Aydin 
* Pergamo (52.000 cr.) 
* Bodrum(88.000 cr.) 
* Bolu (85.000 cr.) 
* Bursa (1.459.000 cr.) 
* Çanakkale (96.000 cr.) 
* Diyarbakir (595.000 v.) 
* Edirne (129.000 cr.) 
* Eğridir 
* Erzurum (361.000 cr.)
* Eskisehir (483.000 cr.) 
* Fethiye (71.000 cr.) 
* Foça (36.000 cr.). 
* Gaziantep (1.208.000 cr.) 
* Gallipoli (47.000 cr.) 
* Giresun (90.000 cr.) 
* Isparta (184.000 cr.) 
* İzmit (250.000 cr.) 
* İznik (20.000 cr.) 
* Kars (130.000 cr.) 
* Kaş (6.000 cr.) 
* Kayseri (895.000 cr.) 
* Konya (951.000 cr.) 
* Kütahya (202.000 cr.) 
* Manisa 
* Marmaris 
* Mersin 
* Mileto 
* Pamukkale 
* Samsun 
* Selçuk 
* Sivas( 350.000 cr.) 
* Tekirdağ(109.000 ab.) 
* Trebisonda
* Elezìz (541,258 cr.)

## Festivitate
* 29 ottommre (dichiaraziune d'a Repubbleche).
* 23 abbrìle (funndaziune d'u prime parlamende e feste de le uagnùne).
* 19 másce (inizie d'a uerre de 'ndependenze e feste de le sciùvane e d'ô sport).
* 30 aguste (fine d'a uerre de 'ndependenze e fest d'a vittorie).
* 24 novèmmre (feste de le 'nzegnande)

## Note


## Bibbliografije

* Hamit Bozarslan, **A Turchie condemboranèe'', Il Mulino, Bologna, 2006
* Antonello Biagini ''Storie d'a Turchie condemboranèe'', Bompiani, 2002
* Maurizio Costanza, **A Mmienzelùne sus 'u file - 'A reforme ottomane de Mahmûd II'', Marcianum Press, Venezia, 2010
* Valeria Fiorani Piacentini (a cure de), Turchie e Mediterranèe allarijàte. Democrazie e democrazie, Angeli, Milano 2006.
* William Hale, Turkish Foreign Policy. 1774-2000, Frank Cass, London-Portland 2002 (2nd edition).
* Bernard Lewis, The Emergence of Modern turkey, O.U.P., Oxford-N.Y. (3rd edition).
* Ayse Saracgil, 'U maschie camaleonde. Strutture patriarcale jndr'à lle 'Mbere ottomane e jndr'à Turchie muderne, Bruno Mondadori, Meláne 2001.
* Erik J. Zürcher, Storie d'a Turchie. D'a fine de lle 'Mbere ottomane a lle sciùrne nuèstre, Traduziune de Stefania Micheli e Andrea Piccoli, Donzelli, Rome 2007, [traduz. tagliàne de Turkey. A Modern History, I. B. Tauris, London-N.Y. 2005 (3rd edition)].

## Gallerie fotografeche

| Mustafa Kemal Atatürk
File:Aya sofya.jpg| 
File:Anitkabir.HB.jpg| 
File:Kocatepe Mosque Ankara.jpg| 
File:State Painting and Sculpture Museum of Ankara.jpg| 
File:DolmabahceMainGate.JPG| 
File:İzmir clock tower.jpg| 
File:Pamukkale00.JPG| 
File:Eskişehir-Aycan.jpg| 
File:Antalya falezler.jpg| 
File:Alanya.jpg| 
File:Bluemosquefront.jpg| 
File:Diyarbakir P1050751 20080427135832.JPG| 


## 'Ndruche pure
* Rotte de le migrande africane jndr'ô Mediterranèe
* Linee de successione ad 'u trone de lle 'Mbere Ottomane
* Italo-levandine

## Otre pruggette

## Collegaminde fore a Uicchipèdie
* 
* Turchia.Net - 'Nu bbuène ajute a ci vole ccu programme 'nu viagge jndr'à Turchie.
* Schede d'a Turchie da 'u site Viaggiare Secure - Site curate da 'u Ministere de le Estere e da ll'ACI.
* Visitare 'a Turchie - Schede curate da ll'Uffice Culture e 'mbormaziune Ambasciate d'a Turchie
* Mappe d'a Turchie.
* Site sus 'a Turchie
* Traduttore Turche jndr'à Itaglie
* Turchie Ôsce  - Bollettine de 'mbormaziune Polìteche - Economeche - Turisteche - Artisteche - Sportive
* Italian Center for Turkish Studies - ICTS - 'U prime cendre studie jndr'à Itaglie dedicate a ll'approfunnemènde d'a polìteche 'nderne ed estere turche
* Observatoire de recherche sur la Turquie contemporaine - jndr'ô Frangese
* Osservatorie Balcane e Caucase/aree Turchie - Notizie e approfunnemènde